PATVIRTINTA

Progimnazijos direktoriaus

2016 m. gruodžio mėn. 31 d.

įsakymu Nr.

VISAGINO ,, GEROSIOS VILTIES“ PROGIMNAZIJOS

MOKYTOJŲ IR PAGALBOS MOKINIUI SPECIALISTŲ

KVALIFIKACIJOS TOBULINIMO TVARKOS APRAŠAS

I. BENDROSIOS NUOSTATOS

1. Visagino „Gerosios vilties“ progimnazijos mokytojų ir pagalbos mokiniui specialistų kvalifikacijos tobulinimo tvarkos (toliau – aprašas) reglamentuoja Visagino „Gerosios vilties“ progimnazijos (toliau – progimnazijos) direktoriaus, direktoriaus pavaduotojo ugdymui, logopedų, mokytojų kvalifikacijos tobulinimo tvarką.

2. Aprašas parengtas vadovaujantis Lietuvos Respublikos Vyriausybės nutarimais, Švietimo ir mokslo ministerijos teisės aktais, Pedagogų atestacijos nuostatais, įstaigos nuostatais.

II. KVALIFIKACIJOS TOBULINIMO

TIKSLAI IR PRINCIPAI

3. Kvalifikacijos tobulinimo tikslai:

3.1. Skatinti mokytojų kūrybiškumą, dalyko ir metodinės veiklos tobulinimą, profesinės kompetencijos augimą.

3.2. Siekti didesnės mokytojų atsakomybės už profesinės veiklos rezultatus.

3.3. Sudaryti sąlygas progimnazijos mokytojams įgyvendinti kvalifikacijos reikalavimus, apibrėžtus Mokytojų ir pagalbos mokiniui specialistų (išskyrus psichologus) atestacijos nuostatuose.

4. Kvalifikacijos kėlimo principai:

4.1. **Lygių galimybių principas** – kiekvienam asmeniui sudaromos sąlygos tobulinti savo kvalifikaciją.

4.2. **Tęstinumo** ‒ mokytojų kvalifikacijos tobulinimo sistema lanksti, atvira, pagrįsta įvairių formų sąveika; ji sudaro sąlygas kiekvienam asmeniui mokytis visą gyvenimą.

4.3. **Sistemiškumo** ‒ kvalifikacijos kėlimas yras sistemingas procesas ir permainas numatoma vykdyti ilgesnį laikotarpį.

4.4. **Laisvo apsisprendimo** – akcentuojama kiekvieno mokytojo laisvė rinktis jam reikalingas kvalifikacijos tobulinimo paslaugas derinant jas su progimnazijos strateginio plano, metinės veiklos programos tikslais ir uždaviniais.

III. KVALIFIKACIJOS TOBULINIMO ORGANIZAVIMAS

5. Kvalifikacija tobulinama pagal Švietimo ir mokslo ministerijos ir kitų Švietimo ir mokslo ministerijai pavaldžių institucijų (švietimo centrų, tęstinių studijų institutų ir kt.) kvalifikacijos tobulinimo programas, jeigu šios institucijos turi teisę jas vykdyti.

6. Progimnazijos direktorius:

6.1. teisės aktų nustatyta tvarka sudaro sąlygas mokytojams tobulinti kvalifikaciją;

6.2. užtikrina mokinio krepšelio ir kitų lėšų, skirtų kvalifikacijai tobulinti, racionalų panaudojimą;

6.3. tvirtina mokytojų kvalifikacijos tobulinimo tvarkos aprašą ir mokytojų kvalifikacijos tobulinimo programą;

6.4. bendradarbiauja su kvalifikacijos tobulinimo institucijomis.

7. Direktoriaus pavaduotojas ugdymui:

7.1. organizuoja mokytojų kvalifikacijos kėlimą, analizuoja jos įgyvendinimą;

7.2. konsultuoja ir teikia informaciją apie kvalifikacijos tobulinimo renginius;

7.3. Mokytojų taryboje arba Metodinėje taryboje analizuoja, kaip mokytojai kvalifikacijos tobulinimo metu įgytą kompetenciją pritaiko savo praktinei veiklai ir ugdymo kokybei gerinti; 7.4. teikia Visagino miesto savivaldybės administracijos Švietimo skyriui ataskaitas apie mokytojų dalyvavimą kvalifikacijos tobulinimo renginiuose;

7.5. tvarko dalyvavimo kvalifikacijos tobulinimo renginiuose apskaitą, rengia metinę ataskaitą, jos analizę ir išvadas pristato mokytojų tarybos posėdyje.

8. Kvalifikacijos tobulinimas planuojamas ir vykdomas dviem kryptimis:

8.1. bendras kvalifikacijos kėlimas siejamas su progimnazijos prioritetais, tikslų ir uždavinių įgyvendinimu, tai aptariama Metodinėje taryboje;

8.2. individualaus mokytojo kvalifikacijos tobulinimas siejamas su atestacijos rekomendacijomis, dalyko specifika, asmeniniu profesinio tobulėjimu ir karjeros tikslais.

9. Mokytojams keliant kvalifikaciją prioritetai teikiami tokia tvarka:

9.1. keliant kvalifikaciją ne darbo metu;

9.2. keliant kvalifikaciją nemokamuose kvalifikacijos kėlimo kursuose;

9.3.keliant kvalifikaciją kvalifikaciniuose renginiuose, kurie numatyti kaip prioritetiniai metiniame veiklos plane;

9.4. mokytojams, kuriems numatyta atestacijos programoje atestuotis einamaisiais metais.

10. Į tos pačios programos seminarą, konferenciją, jei ji yra mokama, gali vykti 1-2 mokytojai, pagalbos mokiniui specialistai (į komandinį – mokytojų, pagalbos mokiniui specialistų komanda ar jos atstovai).

11. Mokytojai turi teisę kelti kvalifikaciją 5 darbo dienas per metus.

12. Mokytojų kvalifikacijos tobulinimo apskaitą tvarko direktoriaus pavaduotojas ugdymui.

IV. KVALIFIKACIJOS KĖLIMO TVARKA

13. Mokytojas, ketindamas dalyvauti kvalifikaciniame renginyje, ne vėliau kaip prieš 3 darbo dienas raštu kreipiasi į progimnazijos direktorių ir nurodo renginio pavadinimą, vietą, trukmę, apmokėjimo būdą (pagal sąskaitą faktūrą, grynaisiais pinigais, naudosis asmeninėmis ar mokinio krepšelio lėšomis, kitų fondų lėšomis).

14. Jei kvalifikacinis renginys yra nemokamas, vyksta ne darbo metu, suderinimas raštu yra nebūtinas.

15. Jei kvalifikacijos renginys yra susijęs su mokytojo darbo diena pagal darbo grafiką, tai mokytojas, vadovaudamasis Visagino „Gerosios vilties“ progimnazijos pedagogų pavadavimo aprašu, turi suderinti savo darbą su išvykimu.

16. Mokytojas grįžęs iš kvalifikacijos tobulinimo renginio, direktoriaus pavaduotojui ugdymui pateikia kvalifikacijos tobulinimo pažymėjimo kopiją, patvirtinančią jo dalyvavimą kvalifikaciniame renginyje.

17. Mokytojas grįžęs iš kvalifikacijos tobulinimo renginio, direktoriui turi pateikti išlaidas patvirtinančius dokumentus: sąskaitą faktūrą ir kelionės bilietus.

18. Mokytojai, grįžę iš kvalifikacijos tobulinimo seminarų, konferencijų, stažuočių ir kt., įgyta patirtimi dalijasi Metodinėje taryboje, Mokytojų taryboje arba metodinėje konferencijoje.

V. KVALIFIKACIJAI TOBULINTI SKIRTŲ LĖŠŲ PANAUDOJIMAS

19. Mokytojų kvalifikacijos tobulinimas gali būti finansuojamas:

19.1. iš valstybės biudžeto (mokinio krepšelio) lėšų, skirtų kvalifikacijos kėlimui;

19.2. fizinių asmenų lėšomis;

19.3. kitų šaltinių lėšomis.

20. Iš valstybės biudžeto lėšų gali būti finansuojama mokytojo edukacinių išvykų sąmatos dalis, kuri skirta kvalifikacijos tobulinimo programai vykdyti.

21. Kalendorinių metų pradžioje progimnazijos direktorius informuoja mokytojus apie tai, kiek einamiesiems metams skirta lėšų kvalifikacijai tobulinti ir kokia šios sumos dalis tenka kiekvienam mokytojui pagal mokinio krepšelio dydį.

22. Už mokytojo dalyvavimą kvalifikacijos tobulinimo renginiuose apmokama atsižvelgiant į progimnazijos biudžete turimas lėšas. Progimnazija per metus apmoka ne daugiau kaip už 5 kvalifikacijos kėlimo dienas. Trūkstant lėšų – kvalifikacijos kėlimas gali būti finansuojamas iš dalies, pinigus skirstant proporcingai mokytojų, dirbančių pagrindinėje darbovietėje, skaičiui. 23. Priimant sprendimą dėl kvalifikacinio renginio apmokėjimo, atsižvelgiama į renginio svarbą, kokybę ir jo reikalingumą. Pirmenybė teikiama progimnazijos tikslus, uždavinius bei poreikius atitinkantiems renginiams.

VI.BAIGIAMOSIOS NUOSTATOS

24. Kvalifikacinius pažymėjimus saugo kiekvienas mokytojas asmeniškai.

25. Mokytojų prašymai dalyvauti kvalifikacijos kėlimo renginiuose, mokytojų kvalifikacinių pažymėjimų kopijos saugomos bylose pagal progimnazijoje patvirtintą dokumentacijos planą. 26. Vienos kvalifikacijos tobulinimo dienos trukmę atitinka kvalifikacijos tobulinimo renginių 6 akademinių valandų trukmė.

27. Dalyvavimas kvalifikacijos tobulinimo renginiuose užsienyje yra pripažįstamas pagal kvalifikacijos tobulinimo renginį organizavusios ar vykdžiusios institucijos išduotus pažymėjimus.

\_\_\_\_\_\_\_\_\_\_\_\_\_\_\_\_\_\_